Hoe ken jy God? – Hebreërs 2:10 – Bybelskool
Written by Chris van Wyk on Oct 12, 2018 . Posted in Wie is God?.
God – wat alles gemaak het en op wie alles gerig is – wou baie mense deel laat kry aan die heerlikheid. Daarom was dit net gepas dat Hy hulle Voorganger – naamlik Jesus wat vir hulle die pad tot verlossing sou oop – maak – deur lyding volkome vir sy taak gereedmaak. (NLV)
1. God openbaar Hom nie net in die skepping en sy geskrewe woord nie. Ook, en veral in Jesus, ons Voorganger, soos Hebreërs 1 dit uitspel. Wat leer jy uit hierdie vers oor die doel van God se openbaring aan ons?
2. Watter rol dink jy het lyding gespeel in Jesus se lewe en gereedheid vir sy taak? Wat is Jesus se taak? Watter rol kan lyding in jou lewe speel? Hoe help Jesus jou daarmee?
3. Lees die gedeelte later vandag weer om jou aan Jesus, jou Voorganger, te herinner.
4. Jy kan later vanaand die gedeelte weer lees in die konteks van Hebreërs 2 sowel as my bydrae daaroor: Hebreërs 2-3:11 – Jesus is die Leidsman van ons verlossing en die Apostel en Hoëpriester van ons belydenis.
Oct 12, 2018 at 08:05
Chris wat sou die betekenis van Heb 2:14 wees waar gese word dat satan mag het oor die dood?
Oct 16, 2018 at 11:03
Hi Piet, die duiwel het die mag oor die dood gekry weens die effek van beide die oorspronklike erfsonde sowel as die sondes wat elkeen van ons pleeg. Deurdat Christus sonder sonde dood is, het hy hierdie mag van die duiwel oor die dood gebreek en kan Hy nou die lewe gee vir elkeen wat in Hom glo.